CELEX: 62010TN0224
Language: ro
Date: 2010-05-17 00:00:00
Title: Cauza T-224/10: Acțiune introdusă la 17 mai 2010 — Association Belge des Consommateurs Tests-Achats/Comisia

31.7.2010   
            
            
               RO
            
            
               Jurnalul Oficial al Uniunii Europene
            
            
               C 209/41
            
         Acțiune introdusă la 17 mai 2010 — Association Belge des Consommateurs Tests-Achats/Comisia
   (Cauza T-224/10)
   ()
   2010/C 209/63
   Limba de procedură: engleza
   
      Părțile
   
   
      Reclamantă: Association Belge des Consommateurs Test-Achats ASBL/Belgische Verbruikersunie Test-Aankoop VZW (Bruxelles, Belgia) (reprezentanți: F. Filipo și A. Fratini, avocați)
   
      Pârâtă: Comisia Europeană
   
      Concluziile reclamantelor
   
   
               —
            
            
               Anularea Deciziilor Comisiei C(2009) 9059 și C(2009) 8954, ambele din 12 noiembrie 2009, în cazul COMP/M.5549 — EDF/SEGEBEL și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prin prezenta acțiune, reclamanta solicită, în conformitate cu articolul 263 TFUE, anularea deciziilor atacate în măsura în care Comisia a decis să nu trimită parțial concentrarea dintre Electricité de France S.A. și Segebel către autoritatea de concurență belgiană în temeiul articolului 9 din Regulamentul (CE) nr. 139/2004 (1) [Regulamentul (CE) privind concentrările economice] și a declarat concentrarea, în temeiul articolului 6 alineatul (1) litera (b) din Regulamentul privind concentrările economice, ca fiind compatibilă cu piața comună sub rezerva respectării unor angajamente, fără a iniția procedura în temeiul articolului 6 alineatul (1) litera (c) din Regulamentul privind concentrările economice.
   În susținerea acțiunii, reclamanta invocă următoarele motive:
   
                
            
            
               Prin intermediul primului motiv, reclamanta susține că deciziile atacate nu cuprind o motivare corespunzătoare, încalcă articolul 6 alineatul (2) din Regulamentul privind concentrările economice și sunt afectate de erori vădite de apreciere, în măsura în care Comisia nu a luat în considerare în mod corespunzător relația concurențială dintre entitatea rezultată în urma concentrării economice și operatorul preexistent GDF Suez.
            
         
                
            
            
               Prin intermediul celui de al doilea motiv, reclamanta susține că dreptul său procedural de participare în cadrul procedurii a fost încălcat de Comisie.
            
         
                
            
            
               Prin intermediul celui de al treilea motiv, reclamanta afirmă că, fără să inițieze procedura în temeiul articolului 6 alineatul (1) litera (c) din Regulamentul privind concentrările economice, Comisia nu a avut elementele imperative și decisive în baza cărora să concluzioneze în sensul că operațiunea nu ar ridica îndoieli grave în ceea ce privește compatibilitatea acesteia cu piața comună. În plus, reclamanta susține că, întrucât Comisia nu a avut elemente suficiente pentru a stabili dacă a fost autoritatea cea mai potrivită să examineze operațiunea notificată, aceste vicii afectează și decizia de a nu trimite cazul autorității de concurență belgiene.
            
         
      (1)  Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi, JO L 24, p. 1, Ediție specială, 08/vol. 1, p. 201.